VIIENDA KOOSSEISU

OTSUS

Haapsalu,			30. märts 2007 nr 
									Eelnõu

Munitsipaaleluruumi nimetamine sotsiaaleluruumiks
(Võnnu tn 42-9, Haapsalu)

Seoses linna vajadusega sotsiaaleluruumide järgi ja juhindudes Haapsalu Linnavolikogu 22.12.2006 määruse nr 25 “Munitsipaaleluruumide valdamise, kasutamise ja käsutamise kord” § 2 lg 2, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:
1.	Nimetada munitsipaaleluruum aadressiga Võnnu tn 42-9, Haapsalu (1 tuba, köök, üldpindalaga 21,7 m², ahiküte, vee- ja kanalisatsioon) sotsiaaleluruumiks.
2.	Otsus jõustub avalikustamisega.
3.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Munitsipaaleluruumi nimetamine sotsiaaleluruumiks (Võnnu tn 42-9, Haapsalu)”

Võnnu tn 42-9 üürnik suri veebruaris 2007. Linnavalitsuse sotsiaalosakond tegi ettepaneku eluruum sotsiaalkorterina kasutusele võtta, et paigutada üürnikuks sotsiaalabi vajav Valentina Väljas (töövõimetuspensionär, keskmine puue), kes elab sundüürnikuna Mulla põik 10-2, Haapsalu. Tema kasvatada ja ülalpidamisel on tütretütar Johanna Väljas. Võnnu tn 42 elanikud esitasid linnavalitsusele avalduse sooviga tühjaks jäänud üürikorterisse nr 9 paigutada rahulik ja vaikne üürnik.

Linnavalitsus teeb ettepaneku eelnõu otsusena vastu võtta.

Märt Maiste
Aselinnapea